
	[bookmark: nev]TANÁCSNÉ VILMOS ETELKA
etelkavilmos@gmail.com
tanár
Osztatlan, 11. félév
Szegedi Tudományegyetem
Juhász Gyula Pedagógusképző Kar
	
[bookmark: _GoBack]






Témavezető:
	Dr. Asztalos Andrea
tanszékvezető, főiskolai docens, SZTE JGYPK




Zenei anyanyelvünk az általános iskolai ének-zene órán. Hogyan és miért tanítsunk komplex népi kultúrát?

A méltán híres Kodály-koncepció többek között azt tűzte ki feladatául, hogy a magyar népzene közös anyanyelvünkké váljon, és az az oktatás alapját jelentse. Azonban maga Kodály Zoltán sem izolált formában, a népi kultúra komplex egésze nélkül képzelte el mindezt, hanem szorosan összetartozó, szerves egységként tekintette. Mégis azt tapasztalhatjuk, hogy a zene, különösen pedig a népzene egyre távolabb került a hétköznapi embertől, és a diákok már csak ritkán, vagy egyáltalán nem találkoznak élő kultúrával. Az ének-zene oktatás szerencsére kimagasló arányban épít a népdalokra, azonban azok sajnos szinte kizárólag a szolfézs tananyag „illusztrációjaként”, ilyen értelemben steril módon jelennek meg.
Kutatásomban arra kerestem a válaszokat, hogy miért távolodtunk el saját népi gyökereinktől, és gyakorlati oldaláról megközelítve hogyan lehetne a Kodály Zoltán által kijelölt célokat megvalósítani az oktatáson keresztül.
A self-study módszerre alapozva vizsgáltam egy első és egy második évfolyamban általam tartott féléves gyakorlat eredményességét, lehetőségeit.
A gyakorlatok során igyekeztem hatékony, célravezető és változatos eszközöket, módszereket választani a komplex kultúraátadáshoz. Saját tanmenetet, tematikus terveket kellett összeállítanom, hogy az évkör természetes ciklikusságára alapozva a megtanítandó dalokat illetve a szolfézs anyagot a megszilárdítás szakaszában elkülönítsem egymástól.
Terveim között szerepel a kutatás kibővítése a harmadik és negyedik évfolyamra, valamint a teljes alsótagozat négy éves felépíthetőségének lehetősége a komplex kultúraátadás szempontjából.



